Document ID: /roh_data/filtered/fineweb-2-filterrobots_roh.jsonl.gz/17308

Il juniors da 15 e 16 onns che derivan da l’entira Surselva han fatg la stagiun passada il pass en la pli auta liga da juniors, insatge ch’era anc mai reussì avant ad in’equipa sursilvana. E malgrà ch’il Team Surselva ha stuì sa mesirar ils davos mais cun ils megliers da la Svizra Orientala han ils juniors B mussà gia davent da l’emprima runda ch’els na vegnan betg sulet da tegnair pitg cun ils adversaris, mabain er da sa maschadar a la testa da la tabella.
Ussa spetga la pausa d’enviern. Ils proxims mais vegn Claudio Bundi a trenar cun ses juniors en halla per uschia er far ina buna figura en la runda da primavaira. La finamira è da restar almain sin il segund plaz da la tabella.
RR actualitad 11:00 / Sportissimo 17:00